КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн гарантийнöй фонд» восьса акционер котыр йылысь**

«Коми Республикаын ичöт да шöр предпринимательство сöвмöдöмын öткымын юалöм йылысь» Коми Республикаса Оланпаслöн 2 статьяын 2 юкöнса 11 пункт серти сы могысь, медым ичöт да шöр предпринимательство субъектъяс да ичöт да шöр предпринимательство субъектъяслы, кодъяслöн абу тырвыйö ас эмбур, отсöг сетан инфраструктура организацияяс вермисны босьтны кредитнöй организацияясысь кредитъяс, Коми Республикаса Правительство шуис:

1. Сöгласитчыны Коми Республикаса экономика сöвмöдан министерстволöн вöзйöмкöд сы йылысь, медым лöсьöдны 100 000 (сё сюрс) шайт мында уставнöй капиталöн «Коми Республикалöн гарантийнöй фонд» восьса акционер котыр Коми Республикалы котырлöн уставнöй капиталын 100 (Сё) прöчент мында пайöн участвуйтöмöн.

2. Индыны Коми Республикаса эмбур агентствоöс Коми Республика нимсянь «Коми Республикалöн гарантийнöй фонд» восьса акционер котырлöн учредительöн.

3. Коми Республикаса сьöм овмöс министерстволы сетны Коми Республикаса эмбур агентствоö «Коми Республикалöн гарантийнöй фонд» восьса акционер котырлöн уставнöй фондö пыртöм вылö 100 000 (сё сюрс) шайт государственнöй предприятиеяслысь уставнöй фондъяс лöсьöдöм да ыдждöдöм, овмöс нуöдысь котыръяслöн уставнöй капиталъясö вкладъяс пыртöм могысь рöскод вылö 2010 во вылö Коми Республикаса республиканскöй бюджетын индöм тшöт весьтö.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А. Буровлы.

Коми Республикаса Юралысь В.Гайзер

Сыктывкар

2010 вося моз тöлысь 23 лун

265 №

Исакова 1 383 пас